Am naechschte  Morge si mir de vom James zum Gview gfuehrt worde u i ha dert es paar Chlaetterfinke choenne chouffe. Dr James het ues no e Fahrglaeggeheit fuer zum Chlaettergebiet organisiert u so si mir de mit ere Outdoor-Shop Bsitzerin im ne Toyota SUV die zwoei Stund zum Bai River use gfahre.      Dert hei mir de ou grad diraekt im Chlaettergebiet  aghaute u choenne ga chlaettere. Dr Zuestieg isch zimli spezieu gsi. Mir hei zwuesche zwoei Tunnaeu aghaute u dert zersch mau muesse abseile.    D'Route si zum Teil no ir Sunne gsi. Es isch aber dank der sozaege nid exischtierende Luftfuechtigkeit nid haub so schwitzig gsi, wie in Yangshou am Schatte. D'Chlaetterei ufem plattige Granit isch e bitz Gwohnheitsbeduerftig u mini Schue si eher e chli z gross. Das isch mir uf dr Platte ja no so entgaege cho.      Am Abe hei mir de im Climbers Hostel uebernachtet. Dert si no anderi Beijing-Climber gsi, wo aber nid gross Kontakt hei gsuecht. Mir hei ues dert natuerlech fuer d'Organisation u d'Fahrt woeue revanchiere, was aber bi de Chinese so ziemli unmoeglech isch. So hei mir de ds Gaeud fuer d'Uebernachtig u dr Food (30 Yuan pro Nase) em James i Rucksack gschmugglet.      Am Morge si mir de nach em ne chinesische Zmorge z'Fuess i naechscht Chlaettergarte. Dummerwis hei mir kei Topo gha u so de  grad im ne slopige 6c "woeuae" iwaerme. Das isch natuerlech praechtig i d'Hose. D'Chlaetterei het mir nid so zuegseit, isch aber objektiv gseh no guet. Da d'Miranda zimli schlaecht isch zwaeg gsi, si mir de am Mittag zruegg nach Beijing gfahre.